Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
7 มิ.ย. 2559

กลุ่มหุ้นหลักหนุน SET ปรับสูงขึ้นต่อ เป้าหมาย 1,460 จุด… “เก็งกำไร” CPALL
ดัชนี SET อยู่ที่ 1,448.62 จุด +5.20 จุด +0.36% ปริมาณซื้อขาย 22,917 ลบ.
แนวรับ : 1,432   แนวต้าน : 1,460
 
สรุปทิศทางและแนวโน้มตลาด
กลุ่มหุ้นหลักหนุน SET ปรับสูงขึ้นต่อ…เป้าหมาย 1,460 จุด: กลุ่มหุ้นหลักอย่างพลังงาน ธนาคาร และสื่อสาร หนุน SET ปรับสูงขึ้นต่อเนื่องในช่วงเช้าที่ผ่านมา โดยคงเป้าหมายที่ 1,460 จุด ซึ่งที่แนวต้าน 1,460 จุด จะเป็นจุดที่มีความเสี่ยงจากแรงขายทำกำไรระยะสั้นมากขึ้น (แต่มอง Downside Risk ไม่มาก)
การบริโภคค่อยๆ ฟื้นตัว…”ซื้อ” กลุ่มค้าปลีก และ “เก็งกำไร” CPALL: การบริโภคภาคเอกชนฟื้นตัวต่อเนื่องช่วงหลายเดือนที่ผ่านมา รวมไปถึงราคาสินค้าเกษตรฟื้นตัวหนุนรายได้ภาคการเกษตร (Farm Income) คาดการณ์หนี้ภาคครัวเรือน/GDP กำลังผ่านจุดสูงสุดในปีนี้ และปัญหาภัยแล้วที่บรรเทาลงหลังฤดูฝนปีนี้ หนุนการบริโภคภาคเอกชนต่อเนื่อง เป็นปัจจัยบวกต่อกลุ่มค้าปลีก อย่าง CPALL HMPRO GLOBAL BIGC MC ROBINS
ขณะที่เราแนะนำ “เก็งกำไร” CPALL ด้วยเป้าหมายพื้นฐาน 52 บาท จาก 1) ราคาหุ้น Laggard กลุ่มค้าปลีกอย่าง ROBINS GLOBAL HMPRO 5-15% ตั้งแต่ต้นปีที่ผ่านมา 2) การขยายสาขา และการเติบโตยอดขายต่อสาขาเดิม และรายจ่ายดอกเบี้ยที่ลดลงหนุนกำไรโต 17-23% ในปี 2016-17 เป็น 1.6-2.0 หมื่นล้านบาท ทำจุดสูงสุดใหม่ และ ROE เร่งตัวขึ้นจาก 33-40% ในปี 2014-15 เป็น 41-45% ในปี 2016-17 ขณะที่ในทางเทคนิคราคาหุ้นเคลื่อนไหว Sideways Up กำลังทะลุแนวต้านที่ 50 บาท จะมีเป้าหมายถัดไปที่ 51.75/56 บาท
CPALL กำลังทะลุแนวต้านที่ 50 บาท ลุ้นปรับขึ้นต่อไปที่ 51.75/56 บาท
 
หุ้นที่น่าสนใจทางเทคนิค
“ซื้อ” SAPPE ราคาหุ้นฟื้นตัวขึ้นมายืนเหนือเส้นค่าเฉลี่ย 3 เดือนได้เป็นวันแรก พร้อมปริมาณซื้อขายหนาแน่น สอดคล้องกับเครื่องมือ MACD อยู่เหนือ Signal มีทิศชี้ขึ้น ใกล้ตัด 0 เป็นจังหวะเก็งกำไร มีเป้าแรกที่ 16.10 บาท และถัดไปที่ 17.20 บาท
“ซื้อ” SRICHA ราคาหุ้นฟื้นตัวจากแนวเส้นค่าเฉลี่ย 3 เดือน สอดคล้องกับเครื่องมือ MACD และ DI+ ชี้ขึ้นต่อเนื่อง เป็นจังหวะเก็งกำไร โดยมีเป้าหมายแรกที่ 14.40 บาท และถัดไปที่ 15.00 บาท
“ซื้อ” INET ราคาหุ้นกลับขึ้นมาทะลุเส้นค่าเฉลี่ย 3 เดือนได้อีกครั้ง พร้อมปริมาณการซื้อขายมากกว่าเมื่อวาน เครื่องมือ MACD และ DI+ ชี้ขึ้นต่อเนื่อง เป็นจังหวะเก็งกำไร มีเป้าแรกที่ 5.20 บาท หากฝ่าขึ้นไปได้มีเป้าหมายถัดไปที่ 5.95 บาท